חופשי על הבר
שחקנים ודמויות

סאם מאלון (טד דנסון): הבעלים של הפאב. סאם היה שחקן בייסבול בקבוצת הרד סוקס. אך התמכרותו לאלכוהול הביאה למפלתו. סאם כאלכוהוליסט משתקם החליט לקנות פאב ולנהל אותו. הוא התאהב בדיאן ויצא איתה למשך תקופה קצרה ואף התאהבו, אבל אחרי שהיא עזבה הוא התחיל לחבב את רבקה המחליפה של דיאן אבל פחות.
דיאן צ'יימברס (שלי לונג): מלצרית. דיאן בילתה את רוב זמנה בפאב. את עיקר התנהגותה אפשר לסכם כמתנשאת. היא לא הייתה דמות חביבה בפאב. במיוחד לא בעיני קרלה. בתום העונה השישית עזבה שלי לונג את הסדרה והוחלפה בקירסטי אלי בדמותה של רבקה האו.
וודי בויד (וודי הרלסון): ברמן. וודי הגיע לסדרה רק בעונה הרביעית, אך היה מיד לאחת הדמויות המזוהות ביותר עם הסדרה. בעיקר בגלל ההומור המוזר והבדיחות הסתומות. דמותו נוספה לסדרה לאחר מותו של השחקן ניקולאס קולאסנטו, אשר גילם את ארני "המאמן" פנטוסו בשלוש העונות הראשונות.
קרלה טורטלי (ריאה פרלמן): מלצרית. קרלה היא מלצרית בעלת מזג רע במיוחד, תמיד רוטנת ומקטרת. הייתה נשואה פעמיים ואם לשמונה ילדים.
רבקה האו (קירסטי אלי): לאחר שדיאן עזבה וסאם נעלם, בראשית העונה השביעית תאגיד החליט לרכוש את הפאב ומינה מטעמו את רבקה כמנהלת בפועל. כאשר סאם מצליח להחזיר את הפאב לרשותו רבקה מפוטרת מהתאגיד, אך סאם מעסיק אותה כ"חתיכה מועסקת".
פרייז'ר קריין (קלסי גראמר): פרייז'ר הגיע לתוכנית בראשית עונתה השלישית בתור החבר הפסיכולוג של דיאן. ולאחר מכן הם אף התארסו. אך לאחר שדיאן עזבה פרייז'ר המשיך לפקוד את הבר ואף התחתן עם לילית, לקוחה קבועה אחרת בפאב. לימים פרייז'ר היה לדמות הראשית בסדרת הבת המצליחה "פרייז'ר".
נורם פיטרסון (ג'ורג' וונדט): הלקוח המפורסם והאהוב ביותר בפאב. כאשר הוא נכנס לפאב כל הפאב היה קורא "נורם!". נורם בתחילת התוכנית היה רואה חשבון אך בסוף הסדרה הוא צבע, אך חוזר לתפקידו המקורי בפרק האחרון בזכות וודי.
קליף קלייבן (ג'ון רצנברגר): קליף, חברו הקרוב של נורם, גם הוא דמות קבועה בפאב. הוא הלוזר הנצחי ללא שום הצלחות עם נשים ותקוע באותה עבודה כבר עשרות שנים. הוא הדוור השכונתי.
ארני "המאמן" פנטוסו (ניקולאס קולאסנטו): מאמנו לשעבר של סאם מאלון ב"רד סוקס" ועוזר ברמן בפאב. היה דמות קבועה בשלוש העונות הראשונות של הסדרה. שכחן ובעל תפיסה איטית, אך אדיב ואכפתי. בפברואר 1985 נפטר השחקן ניקולאס קולסנטו, אשר גילם את "המאמן", מה שהוביל למספר שינויים בצילומים ובסדר שידור פרקי העונה השלישית, וכן למחוות שונות לדמות ולשחקן במספר פרקים. דמותו של וודי בויד (הרלסון) נוספה לסדרה החל מהעונה הרביעית כמחליפו של "המאמן".
לילית סטרנין (ביבי ניווירת'): הפסיכולוגית היהודייה ובת זוגו של פרייז'ר קריין, המרבה לבקר בפאב של סאם, הצטרפה לסדרה בעונתה הרביעית והפכה לחברת צוות קבועה ומשמעותית עד לעונה האחרונה.
| שם הדמות | שחקן / שחקנית | תפקיד בבר | מקצוע | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 | עונות> 8 | עונות> 9 | עונות> 10 | עונות> 11 | פרקים |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| סאם מאלון | טד דנסון | בעלים, ברמן | שחקן בייסבול לשעבר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | 271 |
| דיאן צ'יימברס | שלי לונג | מלצרית | סטודנטית, סופרת | ראשי | ראשי | ראשי | ראשי | ראשי |  |  |  |  |  | אורח | 124 |
| ארני "המאמן" פנטוסו | ניקולאס קולאסנטו | ברמן | שחקן ומאמן בייסבול לשעבר | ראשי | ראשי | ראשי |  |  |  |  |  |  |  |  | 71 |
| קרלה טורטלי | ריאה פרלמן | מלצרית | אמא, גרושה | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | 271 |
| נורם פיטרסון | ג'ורג' וונדט | לקוח | מנהל חשבונות; צבע; מעצב פנים | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | 271 |
| קליף קלייבן | ג'ון רצנברגר | לקוח | דוור | חוזר | ראשי | ראשי | ראשי | ראשי | ראשי | ראשי | ראשי | ראשי | ראשי | ראשי | 271 |
| פרייז'ר קריין | קלסי גראמר | לקוח | פסיכיאטר |  |  | חוזר | חוזר | ראשי | ראשי | ראשי | ראשי | ראשי | ראשי | ראשי | 204 |
| וודי בויד | וודי הרלסון | עוזר ברמן | שחקן; פוליטיקאי |  |  |  | ראשי | ראשי | ראשי | ראשי | ראשי | ראשי | ראשי | ראשי | 201 |
| לילית סטרנין | ביבי ניווירת' | לקוחה | פסיכיאטרית |  |  |  | אורח | חוזר | חוזר | חוזר | חוזר | חוזר | ראשי | ראשי | 81 |
| רבקה האו | קירסטי אלי | אשת עסקים | מפקחת |  |  |  |  |  | ראשי | ראשי | ראשי | ראשי | ראשי | ראשי | 149 |
↑  עוד בטרם הסתיימה הפקת העונה השלישית, ניקולאס קולאסנטו הלך לעולמו. על כן, דמותו של המאמן נפטרה בתחילת העונה הרביעית של הסדרה.
↑  בעונה 11, ביבי ניווירט מופיעה כשחקנית ראשית קבועה בסדרה רק בפרקים בהן הופיעה בפועל.